钦定古今图书集成/明伦汇编/闺媛典/第093卷 > 王尚忠妻彭氏
## 钦定古今图书集成/明伦汇编/闺媛典/第093卷 > 王尚忠妻彭氏

按《广西通志》：“彭氏，王尚忠妻，宜山人。尚忠母孙氏老
而瞽，彭事之曲谨，孙甚安之。尚忠为都司承差，携彭
往居廨仅四月，每思其姑，辄垂涕。未几，尚忠得檄遣
之京，送彭西还，舟经落黄滩，遇獞遮劫，尚忠与斗，不
胜而死。獞系彭登岸，令数人守之，随入舟取其货，彭
遂投水死。越数日，二尸并浮水上，颜色如生。”